ขอสอบถามคุณค่ะ หนูกินยาคุมตามที่แพทย์ประจำตัวสั่งหลังผ่าตัดถุงน้ำรังไข่ แต่ได้หยุดกินยาคุมเพราะฉีดวัคซีน และไม่ได้ปรึกษาแพทย์ประจำตัวก่อนฉีด ประเด็นคือ ยาคุมแผงที่หยุดกิน สามารถกินต่อได้เลยหรือว่าต้องเริ่มกินแผงใหม่คะ
สวัสดีค่ะ หากทานยาคุมกำเนิด เพื่อที่จะป้องกันการตั้งครรภ์ และได้หยุดทานยาไป เพราะจะไปฉีดวัคซีน ซึ่งหากหยุดทานไปเพียง 1-2 วัน ก็สามารถกลับมาทานยาคุมแผงเก่าต่อได้ค่ะ โดยแนะนำให้ทานไป 2 เม็ดในวันแรก หลังจากนั้น ก็ให้ทานวันละ 1 เม็ดตามปกติ (คล้ายกับกรณีที่มีลืมทานยาคุม) ไม่จำเป็นต้องเริ่มใหม่ เพียงแต่ในช่วง 7 วันแรกที่เริ่มทานยาคุมใหม่นั้น ควรงดการมีเพศสัมพันธ์ไปก่อน เพื่อให้ยาได้เริ่มออกฤทธิ์ใหม่ก่อนค่ะแต่หากหยุดทานไปหลายวันแล้ว แนะนำให้เริ่มทานยาคุมแผงใหท่ไปเลยค่ะ และในช่วง 7 วันแรกที่เริ่มทานยาคุมใหม่นั้น ควรงดการมีเพศสัมพันธ์ไปก่อนเช่นกันค่ะทั้งนี้ ข้อมูลในปัจจุบัน แนะนำว่า หากทานยาคุมกำเนิดอยู่ ไม่จำเป็นต้องงดทานก่อนการไปฉีดวัคซีนป้องกันโควิด 19 ค่ะ